**KO FANT IZ VOJSKE PRIMARŠIRA**

Ko fant iz vojske primašira,

po dekletih se ozira

in zagleda deklico,

svojo prvo ljubico.

Pa ni več taka, kot je bila,

rdeča lička je zgubila,

že pleničke prala je,

milo se jokala je.

Ko fantič vidi, da se joče,

potolažiti jo hoče,

prosi jo, da naj pove,

kaj pomenijo solze.

Dekle začelo pripov’d’vati,

od ljubezni vse jokati:

»Fantič, zdaj je vse zaman,

zato se jokam noč in dan.«